**תוכנית עבודה למיני פרוייקט-**

**"נושאים מערכות הגנה לרשת"**

מגישים: גל עדן ועומר תם

מסמך אפיון:

במהלך התואר והפרוייקטים האישיים שעשינו, השתמשנו פעמים רבות בפלטפורמת GitHub לצורך עדכוני גרסאות של פרוייקטים ועבודה משותפת על אותו פרוייקט של מספר אנשים. שמנו לב כי פעמים רבות יוצא ואנחנו פשוט מבצעים "clone" לקבצי בסיס מסויימים או ל-Repositories משותפים, ואין לנו דרך לדעת האם המידע שמשכנו הוא מידע תמים או שמא מכיל קבצים זדוניים.

לשם כך חשבנו לחקור את העניין וליצור מעין תוסף שניתן להתקין באופן מקומי, שיוכל לסרוק את הקבצים, טרם הורדתם למחשב האישי שלנו.

מטרה:

מטרת העל שלנו היא להצליח וליצור תוסף אמין ואיכותי שיעזור לנו לסרוק קבצים שאנו מתכוונים להוריד למחשב מה-GitHub. מטרות הביניים שלנו הן להבין את אופן פעולת הורדת הקבצים ולאפיין את המערכת, כך שנוכל לשלב תוסף משלנו במסלול ההורדה.

אבני דרך ולוחות זמנים:

* ראשית נרצה לחקור לעומק ולבדוק האם קיימים תוספים דומים, כיצד הם פועלים, וכיצד אנו יכולים ליצור תוסף ייחודי משלנו שייתן לנו מענה על הצורך שהגדרנו.

תאריך סיום משוער: 21/06

* נבחר באופן הפעולה המתאימה לנו ולצרכינו ונריץ עליו בדיקות על מנת לוודא את תקינותו ולאתר חולשות או חסרונות.

תאריך סיום משוער: 28/06

* נשווה את תפקוד התוסף הנ"ל, לעומת התפקוד של המערכת המובנית של GitHub לאיתור וירוסים, ולבסוף נבנה את המודל הסופי שלנו, ונשלב אותו כתוסף על המחשב האישי.

תאריך סיום משוער: 05/07

אתגרים וקשיים שצפויים לנו:

האתגר המרכזי שאנו מצפים שיעמוד בדרכנו הוא אי הבנה מעמיקה של ה-GitHub. אמנם יצא לנו לעבוד עם ה- GitHub מספר פעמים, אך ניכר כי הפלטפורמה מציעה פונקציונליות רבה מאוד, ולדעתנו ייתכן ונידרש לחקר נוסף של הפלטפורמה עצמה, טרם נוכל לשלב את התוסף שנרצה.

חוזקות:

שנינו טובים מאוד בעבודת צוות, יצא לנו לעבוד יחד, לחקור נושאים טכנולוגיים לעומק ולפתור בעיות מורכבות בשיתוף פעולה.